Vutirheli lebyi byi kumeka eka vanhu va le handle lava va nga le ka vuxaka bya vunkata na vaaka-tiko va Afrika Dzonga kumbe lava va nga na mfanelo yo tshama minkarhi hinkwayo.
Tata tifomo ta xikombelo, BI-947 na BI-29.
Vanhu lava va nga le ka vuxaka bya xinakulobyo xa minkarhi hinkwayo eka lava va rhandzanaku va ri va rimbewu rin'we kumbe va ri va rimbewu ro hambana na vona va pfumeleka, kambe hikuva va nga ri na switifiketi swa ku cata, vaphatnara vo tano, va fanele ku hlamuselo hi xitalo ku tshamisana ka vona , na tindlela ta vona ta ku seketela hi swa timali, hi ku va va humesa afidavhiti.
Leswaku va Ndzawulo ya ta le Kaya va kota ku nyika phemiti ya ku tshama minkarhi hinkwayo eka phatnara wa vunkata wa le handle eka muaka-tiko wa Afrika Dzonga kumbe loyi a nga na mfanelo yo tshama minkarhi hinkwayo, va Ndzawulo va fanele ku eneriseka leswaku hikunene ku na vuxaka bya vunkata.
Phemiti ya ku tshama minkarhi hinkwayo yi nyiketiwa ehansi ka xiyimo xa leswaku yi ta hela eka malembe mambirhi ku sukela siku leri yi humesiwaku hi rona, loko vanhu lava va nga ha ri na vuxaka, handle ka loko wun'wana wa vona a lovile.
I nkata wun'we ntsena wa mucato loyi a nga endlaku xikombelo hikuva a catile na muaka-tiko wa Afrika Dzonga kumbe loyi a nga na mfanelo ya ku tshama minkarhi hinkwayo.
U fanele ku va u cate malembe ya ntlhanu na muaka-tiko wa Afrika Dzonga kumbe loyi a nga na mfanelo ya ku tshama minkarhi hinkwayo hi ku landza milawu ya xilungu, kumbe milawu ya mindhavuko.
Swikombelo swi nga endliwa eka hofisi ya Ndzawulo ya ta le Kaya kumbe eka embasi ya Afrika Dzonga kumbe mixini loko munhu a endla xikombelo ehandle ka tiko.
A ku na nkarhi lowu nga vekiwa wa vutirheli lebyi.
Vutirheli lebyi a byi hakeleriwi.